A FIFA megerősítette, hogy a katari tornán egy vezetőedzőnek a játék során maximum 5 cserelehetősége lesz. Mindez az intenzívebb mostani programnak, valamint a játékkörülményeknek köszönhetően.
Az öt cserelehetőségről még azt kell tudni, hogy mindezt a rendes játékidő alatt három alkalommal lehet végrehajtani. Tehát nem fogják ötször félbeszakítani a mérkőzést egy csapat cserélési szándéka miatt, hanem csupán háromszor, maximum.
Azt is tudni kell, hogy rendes játékidőn kívül, tehát a 2×15 perces hosszabbítás során van még egy cserelehetőség, így gyakorlatilag maximum 6 olyan játékos kerülhet pályára egy csapat keretén belül aki nem volt a kezdő 11-ben.